**Molėtų rajono savivaldybės taryba**

**SPRENDIMAS**

**Dėl SOCIALINIO BŪSTO PIRKIMO MOLĖTŲ RAJONO SAVIVALDYBĖS NUOSAVYBĖN**

2020 m. sausio 30 d. Nr. B1-19

Molėtai

Vadovaudamasi Lietuvos Respublikos vietos savivaldos įstatymo 6 straipsnio 15 punktu, 16 straipsnio 2 dalies 31 punktu, 4 dalimi, 48 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Lietuvos Respublikos Vyriausybės 2019 m. gruodžio 11 d. nutarimo Nr. 1265 „Dėl Lietuvos Respublikos Vyriausybės 2017 m. gruodžio 13 d. nutarimo Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“ pakeitimo“ 2 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“,49, 67 punktais, atsižvelgdama į Molėtų rajono savivaldybės administracijos direktoriaus 2019 m. spalio 23 d. įsakymą Nr. B6-875 „Dėl Molėtų rajono savivaldybės socialinio būsto pirkimo ekonominio ir socialinio pagrindimo tvirtinimo“, Molėtų rajono savivaldybės socialinių būstų pirkimo komisijos 2020 m. sausio 10 d. protokolą Nr. T24-2, Molėtų rajono savivaldybės administracijos direktoriaus 2020 m. sausio 14 d. įsakymą Nr. B6-30 „Dėl derybas laimėjusio kandidato“, Molėtų rajono savivaldybės administracijos direktoriaus 2020 m. sausio 15 d. teikimą Nr. B88-3 „Dėl sprendimo pirkti socialinį būstą savivaldybės nuosavybėn“,

Molėtų rajono savivaldybės taryba n u s p r e n d ž i a:

1. Pirkti uždarajai akcinei bendrovei „Dauniškis ir KO“ nuosavybės teise priklausantį 22,91 kv. m bendro ploto vieno kambario butą (nekilnojamojo turto registro įrašo Nr. 44/2372794; unikalus Nr. 4400-5298-0595:2420; pastatas plane pažymėtas 1E3p), esantį Molėtų r. sav., Molėtų m., Kauno g. 18-15, už 19000 eurų.

 2. Įgalioti Molėtų rajono savivaldybės administracijos direktorių, jo nesant administracijos direktoriaus pavaduotoją pasirašyti būsto pirkimo - pardavimo sutartį.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras Saulius Jauneika